Emcephalus

Emcephalus er en slekt av skyggebiller.

Utseende 
Stort sett middelsstore, mørke skyggebiller, kroppsformen er oval og flat, pronotum og dekkvinger med bredt avsatte sideflater. Kroppen kan være matt eller glinsende. Antennene er middels lange, tynne og trådformede, ikke tydelig fortykket mot spissen. Hodet er dekket av pronotum.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

Utbredelse 
Gruppen er utbredt i det østlige Australia.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Heleini Fleming, 1821
 Understammen Heleina Fleming, 1821
 Slekten Emcephalus Kirby, 1828
 Emcephalus camelus (Carter, 1911)
 Emcephalus floccosus (Pascoe, 1870)
 Emcephalus gibbosus Kirby, 1828
 Emcephalus lacordairei (Macleay, 1887)
 Emcephalus nigrus (Carter, 1905)
 Emcephalus submaculatus (Brême, 1842)

Referanser

Eksterne lenker 
 Atlas of Living Australia - Emcephalus 
 

Skyggebiller
Biller formelt beskrevet i 1828
Dyr formelt beskrevet av William Forsell Kirby
Australias insekter